- LIPE ORA SIRIMU
- <
- 15
- >

15
1 Kanu kinie mulu koleana suku ulu paa awili tondolo te kanopolie konopu awisili lipu mundorundu. Akumu isipe: Yemboma kinie kamu umbune pemba mele angello yepoko pakerane mele yepoko pakera ambolko angilieringi. Akumunge pulumu isipe: Kanu umbunema pora nimbé kinie Pulu Yemone yemboma kinie mumindili kolomba ulume kamu pora nimbé.
2 Na kanorundu kinie nomu-kusa mololi none tepa* inie yakondo 4:6. te gallási kinie tepe kinie waka maka peli none terimu. Aku nomúmunge kélona yembo mare angilieringi. Kanu yemboma mele-takeramo kinie, yu-mele manda manjiku teko mimi teko anjeringi melemo kinie, mele-takeramonga imbi manda manjipe perimu nambamo kinie,† 666 kanumu. Inie yakondo 13:18. toko manie munduku enge niringi yemboma. Eno Pulu Yemonga gita melema ambolko nomú none telimunge kélona angilkulie niringimuni, 3 Pulu Yemonga kongono tendeli ye Mosisini konana nirimumu kinie Sipisipi Walomonga‡ bokumunge alsena anjokondo “44.3. Pikinini Sipsip Bilong God”. konanamo kinie ningulie ningendo:
“Pulu Ye Awili Olandopamo
nuni ulu telenoma pali paa olandopa,
akume kanopolie konopu awisili lipu mundulimolo.
Yembomanga Pali Ye Nomi Kingi
Alieli Molopa Mindi Puli Yemo,
nuni ulu paa sike sumbi siku telenoma
mona lemo kanolemolo.
4 Awilimu,
nu mindi paa kake tepili moleno akumunge
yembo nawene nu pipili naa kolopa,
nunge imbi lipe ola naa mundundumbeye?
Nuni ulu sumbi siku telenoma pali
mona wendo olemo kanolemele akumunge
ma koleamanga pali yemboma
nu molenona ongo nu popo toko kapi ninge.”
niringi.
5 Pe mulu koleana kelepo kanorundu kinie Pulu Yemo popo toringi sele ulke tembelena§ Pulu Yemo molorumu sele ulkemo lupela, kolea ku lieline takoringi Wendo Oringi 36:8-38; Pulu Yemo molorumu ulke tembelemo pe kamu takoringimu lupela, nalo ulkeselonga ungu pulumu telumu, pe inikimumu peaselondo nikimu. sukundu suluminia paa kake telimu kune lipe lierimu. Akune sukundu Pulu Yemone nimbe panjerimu ungume perimu suluminiamo kanumu.* Wendo Oringi 32:15, 38:21, Ungu Manema 10:5. Akumu kune lipe lierimu. 6 Akune yemboma umbune singe mele yepoko pakera angello yepoko pakerane ambolko meli wendo oringi. Akume mulumbale paa kake tepa pa telime pakoko, kako kou-gollone telime toringi. 7 Wendo oringi kinie mele konde mololi kise akumenga tene mingi kou-gollone teli yepoko pakera, alieli molopa mindi puli Pulu Yemo yunge mumindili kololi ulume perimume angello yepoko pakera sirimu. 8 Sele ulke tembele kake teline Pulu Yemonga imbi ola molopa tondolo pa telimu kinie yunge tondolomo kinie akuselonga ilie tepa ulke kake telimu si nirimu, akune yembo te manda sukundu naa pumbe. Angello yepoko pakera yemboma umbune singe mele yepoko pakera amboloringime ou kamu umbunema yemboma siku pora singe kinie pe mindi yemboma sele ulke tembelena suku manda punge, ou molo.

- LIPE ORA SIRIMU
- <
- 15
- >

*15:2: inie yakondo 4:6.

†15:2: 666 kanumu. Inie yakondo 13:18.

‡15:3: bokumunge alsena anjokondo “44.3. Pikinini Sipsip Bilong God”.

§15:5: Pulu Yemo molorumu sele ulkemo lupela, kolea ku lieline takoringi Wendo Oringi 36:8-38; Pulu Yemo molorumu ulke tembelemo pe kamu takoringimu lupela, nalo ulkeselonga ungu pulumu telumu, pe inikimumu peaselondo nikimu.

*15:5: Wendo Oringi 32:15, 38:21, Ungu Manema 10:5.

© 1995 Wycliffe Bible Translators, Inc.